b'\n_START_ARTICLE_\nLeetspeak\n_START_PARAGRAPH_\nLeetspeak (1337speak tai elite-kirjoitus) on BBS-kulttuurista l\xc3\xa4ht\xc3\xb6isin oleva kirjoitustyyli, jossa yleens\xc3\xa4 k\xc3\xa4ytet\xc3\xa4\xc3\xa4n isoja ja pieni\xc3\xa4 kirjaimia sekaisin, ja joskus korvataan osa kirjaimista muilla merkeill\xc3\xa4, etenkin numeroilla. Tyyliin kuuluu usein my\xc3\xb6s runsas lyhenteiden ja puhekielenomaisten kirjoitusasujen k\xc3\xa4ytt\xc3\xb6 (esimerkiksi the=dA)._NEWLINE_Elite-tyyli\xc3\xa4 k\xc3\xa4ytettiin etenkin piraatti- ja demoskeneaiheisten BBS-j\xc3\xa4rjestelmien ASCII- ja ANSI-grafiikkaisissa mainoksissa, valikoissa ja tiedostokuvauksissa estetiikan ja my\xc3\xb6hemmin my\xc3\xb6s huumorin vuoksi. Tyyli yhdistettiin etenkin piraattimaailman niin kutsuttuun eliittiin, joka levitti \xe2\x80\x9dpurkkien\xe2\x80\x9d kautta korkeintaan muutamaa p\xc3\xa4iv\xc3\xa4\xc3\xa4 aikaisemmin julkaistuja pelej\xc3\xa4 ja ohjelmistoja._NEWLINE_Kirjoitustyylist\xc3\xa4 tuli suosittu pilkan aihe etenkin 1990-luvun keskivaiheilla, kun hyvin nuoret BBS-k\xc3\xa4ytt\xc3\xa4j\xc3\xa4t halusivat osoittaa etevyytt\xc3\xa4\xc3\xa4n j\xc3\xa4ljittelem\xc3\xa4ll\xc3\xa4 \xe2\x80\x9disojen poikien kirjoitustyyli\xc3\xa4\xe2\x80\x9d. T\xc3\xa4st\xc3\xa4 pilkanteosta syntyi nykyisen kaltainen leetspeak eli ns. peeloihin yhdistetty tyyli, jossa kirjaimet korvataan merkeill\xc3\xa4 ja merkkiyhdistelmill\xc3\xa4. Monet ohjelmointiharrastajat ovat my\xc3\xb6s kirjoittaneet \xe2\x80\x9delitemuuntimia\xe2\x80\x9d, jotka muuttavat n\xc3\xa4pp\xc3\xa4imist\xc3\xb6lt\xc3\xa4 kirjoitetut merkit lennossa leetspeakiksi._NEWLINE_Esimerkki \xe2\x80\x9daidosta\xe2\x80\x9d elite-kirjoituksesta "Bumple Bee Land"-piraattipurkin mainoksessa: _NEWLINE_     dIST sITE fOR\xc2\xa0: rAZOR 1911 - oFFENCE - eSSENCE - tRSI - cADAVER      _NEWLINE_                     sUSPIRIA - gODS - pARAMOUNT pRODS - cARAMBA - eDGE   _NEWLINE_Esimerkki nykyaikaisemmasta huumorimieless\xc3\xa4 kirjoitetusta leetspeakista: \xe2\x80\x9d/\\/\\01 \\/\xc3\xa4h\xc3\x84N>< 00/\\/ 1HQ |-|4X0R!!!\xe2\x80\x9d'